61968J0005
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 11ης Ιουλίου 1968 (
*1
)
Αντικείμενο της υποθέσεως:
Αίτηση του Cour de cassation de Belgique κατ' εφαρμογή του άρθρου 177 της Συνθήκης ΕΟΚ για την έκδοση προδικαστικής αποφάσεως ως προς την ερμηνεία του άρθρου 11 α του πρωτοκόλλου περί των προνομίων και ασυλιών που προσαρτάται στη Συνθήκη περί ιδρύσεως της Ευρωπαϊκής Κοινότητας Ατομικής Ενεργείας.
Διατακτικό της αποφάσεως:
1)
Η ετεροδικία που προβλέπεται από το άρθρο 11 α του πρωτοκόλλου περί των προνομίων και ασυλιών ΕΚΑΕ — άρθρο 12 α του πρωτοκόλλου περί των προνομίων και ασυλιών των Ευρωπαϊκών Κοινοτήτων — εφαρμόζεται αποκλειστικά για πράξεις που από τη φύση τους προϋποθέτουν συμμετοχή, εκείνου που επικαλείται την ετεροδικία, στην άσκηση καθηκόντων στο όργανο στο οποίο απασχολείται.
2)
Το γεγονός, ειδικότερα, της οδηγήσεως τροχοφόρου οχήματος συνιστά πράξη εκτελούμενη υπό επίσημη ιδιότητα μόνο σε εξαιρετικές περιπτώσεις κατά τις οποίες η άσκηση αυτής της δραστηριότητας υπόκειται στην εξουσία της Κοινότητας και πραγματοποιείται από τους ίδιους τους υπαλλήλους της.
Πρόταση του γενικού εισαγγελέα:
Ταυτίζεται, κατά βάση, με το διατακτικό.
(
*1
)	Γλώσσα διαδικασίας: η γαλλική.